শোয়েব মালিক-সিকান্দার রাজার অধিনায়ক সোহান
বাংলাদেশ প্রিমিয়ার লিগের (বিপিএল) নবম আসর শুরু হচ্ছে আগামী ৬ জানুয়ারি। বিপিএলের এই ফ্র্যাঞ্চাইজি টুর্নামেন্টকে সামনে রেখে আজ থেকে শুরু হয়েছে ক্রিকেটারদের অফিসিয়াল অনুশীলন। 







অনুশীলনের প্রথম দিনেই রংপুর রাইডার্স তাদের অধিনায়কের নাম প্রকাশ করেছে। জাতীয় দলের উইকেটকিপার ব্যাটসম্যান নুরুল হাসান সোহন বিপিএলের এবারের আসরে রংপুরের নেতৃত্ব দেবেন। 




সামাজিক যোগাযোগমাধ্যম ফেসবুকে রোববার এক পোস্টের মাধ্যমে রংপুর ফ্র্যাঞ্চাইজি লিখেছে- ‘রংপুর রাইডার্সের ক্যাপ্টেন নির্বাচিত হলেন নুরুল হাসান সোহান!’
রংপুরের হয়ে খেলার কথা রয়েছে- পাকিস্তানের সাবেক অধিনায়ক অলরাউন্ডার শোয়েব মালিক, তারকা পেসার হারিস রউফ, মোহাম্মদ নওয়াজ, সিকান্দার রাজা, আজমাতুল্লাহ ওমরজাইয়ের। 
রংপুর রাইডার্স দল: বিদেশি- শোয়েব মালিক (পাকিস্তান), পাথুম নিশাঙ্কা (শ্রীলংকা), হারিস রউফ (পাকিস্তান), মোহাম্মদ নওয়াজ (পাকিস্তান), জেফ্রি ভ্যান্ডার্সি (শ্রীলংকা), সিকান্দার রাজা (জিম্বাবুয়ে), অ্যারন জোন্স (যুক্তরাষ্ট্র)। 
দেশি- নুরুল হাসান সোহান, শেখ মেহেদী হাসান, হাসান মাহমুদ, নাঈম শেখ, রাকিবুল হাসান, শামীম পাটোয়ারী, রিপন মণ্ডল, রনি তালুকদার, পারভেজ হোসেন ইমন, রবিউল হক, আলাউদ্দিন বাবু।

বাংলাদেশ প্রিমিয়ার লিগের (বিপিএল) নবম আসর শুরু হচ্ছে আগামী ৬ জানুয়ারি। বিপিএলের এই ফ্র্যাঞ্চাইজি টুর্নামেন্টকে সামনে রেখে আজ থেকে শুরু হয়েছে ক্রিকেটারদের অফিসিয়াল অনুশীলন।